**2024 m. liepos 29 d.** / Vilnius, Lithuania

**Pranešimas spaudai**

**„BAA Training“ 2023 m. finansiniai rezultatai: pajamos augo 53 proc. – iki 20,8 mln. Eur**

„BAA Training“, vienas didžiausių nepriklausomų aviacijos mokymų centrų Europoje, paskelbė 2023 m. finansinius rezultatus. Lyginant su 2022 m., įmonės pajamos augo 53 proc., nuo 13,6 mln. Eur iki 20,8 mln. Eur. Daugiausia įtakos tokiam rezultatui turėjo išaugusios Ab Initio (pilotų mokymas „nuo nulio“) ir Type Rating (orlaivio tipo mokymas) mokymų apimtys verslo klientams: tiek avialinijoms, tiek individualiems asmenims.

Nors 2023 m. įmonės pajamos augo, grynasis nuostolis siekė 7,4 mln. Eur. Anot Marijaus Ravoičio, „BAA Training“ generalinio direktoriaus, įmonė turi ilgamečius strateginius veiklos planus ir sistemingai juos įgyvendina.

„Didžiausias įmonės veiklos fokusas ir investicijos – pradiniai pilotų mokymai, kurie trunka 2-3 m., tad atitinkamai ir finansinė grąža ateina vėliau. Pernai m. finansiniams rezultatams didžiausią poveikį darė investicijos į naujus produktus ir plėtra naujose rinkose.“

„BAA Training“ valdo pilotų mokymų centrus Ispanijoje, Prancūzijoje, Lietuvoje ir Vietname. Kasmet organizacijai priklausančiuose realaus skrydžių simuliatoriuose mokosi daugiau nei 1200. JAE, Dubajuje, veikia įmonės pasaulinė pardavimų atstovybė, o pernai Indijoje, Naujajame Delyje, įkurtas vienas didžiausių pasaulyje pilotų konsultavimo centrų. Augant pilotų trūkumui visame pasaulyje, „BAA Training“ yra pasiruošusi atliepti pilotų poreikį rinkoje.

„BAA Training“ priklauso Airijos įmonei „Avia Solutions Group“, didžiausiai pasaulyje ACMI (orlaivių nuoma su įgula, technine priežiūra ir draudimu) paslaugas teikiančiai įmonių grupei, kurios orlaivių parką sudaro 213 lėktuvų.

**Kontaktai žiniasklaidai**Silvija Šileikė  
Komunikacijos departamento direktorė  
[silvija.sileike@aviasg.com](mailto:silvija.sileike@aviasg.com)  
T. +37067122697

**Apie „BAA Training“**

„BAA Training“ yra viena pirmaujančių nepriklausomų aviacijos mokymų paslaugų tiekėjų Europoje, plėtojanti savo veiklą tarptautiniu mastu. Įmonė turi simuliatorių centrus Ispanijoje, Prancūzijoje, Lietuvoje ir Vietname, pasaulinę pardavimų atstovybę Dubajuje, JAE ir vieną didžiausių pasaulyje pilotų konsultavimo centrą Naujajame Delyje, Indijoje.

Kasmet organizacijai priklausančiuose realaus skrydžių simuliatoriuose vidutiniškai treniruojamasi apie 100,000 skrydžio valandų, tipo kvalifikacija suteikiama daugiau nei 1200 pilotų, ir paslaugos teikiamos daugiau nei 100 oro linijų ir 300 privačių klientų.

„BAA Training“ yra viena iš nedaugelio EASA standarto mokymo organizacijų (ATO), teikiančių tiek „Ab Initio“, tiek tipo mokymus. „BAA Training“ siūlo „ATPL Integrated“, „CPL Modular“, „MPL“ ir kadetų programas. Organizacija exploatuoja realaus skrydžio simuliatorius ir skrydžio mokymo įrenginius „Airbus A320“, „Boeing 737 MAX“, „Boeing 737 NG“, „Boeing 737 CL“ ir „Boeing B747-400“ orlaivių tipams. Ji taip pat turi prieigą prie 69 partnerių pilno skrydžio simuliatorių tinklo 29 vietose visame pasaulyje.

„BAA Training“ priklauso „Avia Solutions Group“(ASG) įmonių grupei, didžiausiao pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupei, turinčiai 213 orlaivių parką. Grupei priklauso daugiau nei 100 įmonių, įskaitant „SmartLynx Airlines“, „Avion Express“, „BBN Indonesia Airlines“ ir „KlasJet“. Grupės įmonės taip pat teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas ir kitas. ASG komandą sudaro 12 000 aukštos kvalifikacijos aviacijos profesionalų.

*Daugiau informacijos:* [*www.baatraining.com*](http://www.baatraining.com) *ir* [*www.aviasg.com*](http://www.aviasg.com)